Lav et referat af nedenstående tekst:

Tekst:
De unge nordjyder, især pigerne, spurter af sted. Blandt de nordjyske piger med dansk herkomst, som gik ud af 9. klasse i 2011, er det 95 % der vil få en ungdomsuddannelse. Det viser nye tal fra Ministeriet for Børn og Undervisning. Regeringens mål er, at 95 % af alle unge skal have en ungdomsuddannelse i 2015. For 2011-årgangen, der gik ud af 9-. klasse i 2011, forventes 92 procent på landsplan at få mindst en ungdomsuddannelse. Men de nordjyske piger fra 2011-årgangen er altså allerede i mål. Ser man på alle unge samlet set er det udover Nordjylland Midtjylland, der kommer højt op med 93 pct., der vil få en ungdomsuddannelse. Omvendt er andelen af de unge fra Region Hovedstaden på Sjælland, der vil få en ungdomsuddannelse, nede på 91 %. Regeringen har nedsat et 95 procent udvalg og er gået sammen med arbejdsmarkedets parter for skabe mere attraktive erhvervsuddannelser.

Referat:
95% af de nordjyske piger får en ungdomsuddannelse og slår dermed sjællænderne i uddannelseskapløbet.